LEĦEN IL-MALTI tik TOK tik Fis-satra tal-lejl jum wara jum ħsieb ta' dinja oħra 'l hinn mill-qabar sikwit fis-skiet isefsef u jqum maħsud, maħsul f'qamar mibdul. ħsieb sabiħ, swied is-sensi għassies u meqjus jissokta jistaqsi: 'Fil-miżien f'liema keffa jitqies) imil l-għemil, xellug, lemin7 Qis' Hekk polz il-jum tul il-lejl itektek u fiss il-fus, lir-ruħ spiss ibus isus fuqu 'nnifsu, izekzek. Jitħabbeb ma' tat-tokk it-tikki tokki; fellus kurjuż f'moħħ marsus, sa tbakkar … u tħabrek … tiskorri. Ċaqlembuta Fuq naħa hemm jien. Fuq l-oħra il-jien, It-tnejn medhija, Telgħin u neżlin. Neżlin u telgħin. Qatt ma jieqfu mill-misħuta logħba.